পাক ক্রিকেটারদের সঙ্গে হাত না মেলানোর সিদ্ধান্তের নেপথ্যে কে?

ওয়েব ডেস্ক : এশিয়া কাপে (Asia Cup) পাকিস্তানকে (Pakistan) হারিয়েছে ভারত (India)। কিন্তু ম্যাচের পর হ্যান্ডশেক নিয়ে চর্চা তুঙ্গে। মূলত ম্যাচ শেষ করার পর হ্যান্ডশেক না করেই ড্রেসি রুমে ফিরেছিলেন সূর্যকুমার যাদব (Suryakumar yadav) ও শিবম দুবে। ম্যাচ শেষ হওয়ার পর পাকিস্তানের খেলোয়াড়দের সঙ্গে হাত মেলাননি ভারতীয় দলের কোনও ক্রিকেটার। প্রশ্ন উঠছে, পাকিস্তানের ক্রিকেটারদের সঙ্গে হ্যান্ডশেক না করার পিছনে সিদ্ধান্ত কার? সূত্রের খবর, এর নেপথ্যে রয়েছেন ভারতীয় দলের হেড কোচ গৌতম গম্ভীর (Gautam Gambhir)।

ম্যাচ শেষে ভারতীয় ড্রেসিংরুমেও গিয়েছিলেন পাকিস্তানের ক্রিকেটাররা। তবে তাঁদের সঙ্গে কেউ হাত মেলাননি। বরং দরজা বন্ধ করে দেওয়া হয়। একাধিক প্রতিবেদনে প্রকাশ করা হয়েছে, এই সিদ্ধান্তের পিছনে রয়েছেন গম্ভীর (Gambhir)।

আরও খবর : পাকিস্তানকে হারিয়ে পহেলগাম কাণ্ড নিয়ে বড় মন্তব্য সূর্যকুমারের

টেলিকম এশিয়া স্পোর্টে এক প্রতিবদনে উল্লেখ করা হয়েছে, গম্ভীর নাকি প্লেয়ারদের বলেছিলেন , ‘সোশ্যাল মিডিয়া ব্যবহার বন্ধ করো। যা বলা হচ্ছে তাতে কান দিও না। তোমার কাজ হল ভারতের হয়ে খেলা। পহেলগামে কী ঘটেছিল তা ভুলে যেও না। করমর্দন করো না, জড়িত হও না – শুধু বাইরে যাও, তোমার সেরাটা দেখাও, এবং ভারতের হয়ে ম্যাচ জেতাও।’

অন্যদিকে পাকিস্তানকে হারিয়ে সূর্য (Suryakumar yadav)-কেও বলতে শোনা যায়, “আজকের এই জয় আমরা আমাদের সশস্ত্র বাহিনীর সদস্যদের উৎসর্গ করছি, যাঁরা সাহসের সঙ্গে লড়াই করছে। তাঁদের সাহস আমাদের অনুপ্রেরণা দেয়। আমরা তাঁদের মুখে হাসি ফোটানোর জন্য মাঠে সর্বদা নিজেদের সেরাটা দিতে চাই। পাশাপাশি পহেলগামের হামলায় যেসব পরিবার তাঁদের প্রিয়জনকে হারিয়েছে, তাঁদের প্রতি আমরা আজও সহমর্মী।”